
ТОГТООЛ
	  2025 оной январиин 20
	
	                    № 29


Улаан-Үдэ хото
«Эрхэтэдые Эхэ орондоо дуратайгаар хүмүүжүүлгэдэ
шэглүүлэгдэһэн богони хэмжээнэй фильмүүдые, теле-радио дамжуулгануудые бэлдэжэ ба буулгажа гаргалгада мүнгэн дэмжэлтын түхэлөөр грантнуудые улас түрын бюджедһээ үгэхэ Гурим баталха тухай» гэһэн Буряад Уласай Засагай газарай 2023.09.19-нэй
№ 560 тогтоолдо хубилалтануудые оруулха тухай
Буряад Уласай Засагай газарай гуримшуулгын хуули ёһоной шиидхэбэриие хүсэндөө байһан хуули ёһонуудтай зохилдуулхын тула Буряад Уласай Засагай газар иигэжэ т о г т о о н о:
1. «Эрхэтэдые Эхэ орондоо дуратайгаар хүмүүжүүлгэдэ шэглүүлэгдэһэн богони хэмжээнэй фильмүүдые, теле-радио дамжуулгануудые бэлдэхэ ба буулгаха, тарааха мүнгэн дэмжэлтын түхэлөөр грантнуудые улас түрын бюджедһээ үгэхэ Гурим баталха тухай» гэһэн Буряад Уласай Засагай газарай 2023.09.19-нэй № 560 тогтоолдо (Буряад Уласай Засагай газарай 2024.05.15-най № 259 тогтоолой найруулгаар) удаадахи хубилалтануудые оруулха:
1.1. Удаадахи удхатай пункт 2.1 нэмэхэ:

«2.1. 2025 оной январиин 1-һээ мүнгэн дэмжэлтэдэ хүртэхэ хүнүүдые шэлэн абалга гүрэнэй мүнгэн һан хүтэлбэрилгын «Оньһото бюджет» (саашадаа - «Оньһото бюджет» гэһэн байгуулга) гэһэн гүрэнэй нэгэдхэмэл мэдээсэлэй байгуулгада хабсарагдаһан Гуримай ёһоор бэелүүлэгдэхэ гэжэ тогтоохо.».
1.2. Эрхэтэдые Эхэ орондоо дуратайгаар хүмүүжүүлгэдэ шэглүүлэгдэһэн богони хэмжээнэй фильмүүдые, теле-, радио-дамжуулгануудые бэлдэхэ, буулгаха, тарааха хэрэгтэ улас түрын бюджедһээ тэдхэмжэдэ мүнгэн дэмжэлтын түхэлөөр грант үгтэхэ Гуримда:

1.2.1. Пункт 1.4 соо «, - 40 %», «, - 20 %» хаһаха.

1.2.2. Пункт 1.5 соо «пункт 2.12 соо» гэһэн үгэнүүдые «пункт 2.19 соо» гээд һэлгэхэ.

1.2.3. Удаадахи удхатай пункт 1.7 нэмэхэ:

«1.7. «Оньһото бюджет» гэһэн байгуулгада орохо арга боломжо хадаа «Гүрэнэй ба нютагай засагай туһа хангамжануудые оньһон түхэлөөр хангахын тула хэрэглэгдэдэг мэдээсэлэй байгуулгануудай мэдээсэлэй-арга зүйн харилсаа хангадаг оршон хангалгын байгуулгада танилгын ба үнэншэлгын ниитэ нэгэн байгуулга» (саашадаа - ЕСИА «Гүрэнэй туһа хангамжанууд») холбоото уласай гүрэнэй мэдээсэлэй байгуулга хэрэглэлгэтэйгээр хангагдаха.
Мүнгэн дэмжэлтэ абаха эмхинүүдые шэлэн абалгын талаар эмхинүүдтэй Захиргаанай, мүн комиссиин харилсан хүдэлхэ хүдэлмэри «Оньһото бюджет» гэһэн байгуулгада сахим түхэлтэй баримта бэшэгүүдые хэрэглэн бэелүүлэгдэхэ.».
1.2.4. Пункт 2.1 соо удаадахи удхатай дохол мүрнүүдые нэмэхэ:

«Конкурс үнгэргэхэ зорилготойгоор, Конкурс үнгэргэхэ тухай мэдээсэл ниитэ нэгэн сүлжээндэ табихаһаа урид Конкурс үнгэргэхэ зорилготойгоор байгуулагдаһан комиссиин (саашадаа - конкурсын комисси) бүридэлдэ Конкурсдо хабаадагшадай мэдүүлгэнүүдые хамта хаража үзэхэ ба сэгнэхэ тухай захиралта Захиргаан баталха. Конкурсын комиссиин хубиин бүридэл ба гурим Захиргаанай захиралтаар баталагдаха.».

1.2.5. Удаадахи 2.2 - 2.17-дохи пунктнуудые иигэжэ найруулха:
«2.2. Захиргаан Конкурс үнгэргэхэ тухай дүрим баталха тухай захиралта гаргаха, захиралтада гар табигдаһан үдэрһөө хүдэлмэриин 5 үдэрэй туршада ниитэ нэгэ сахим хуудаһанда болон https://egov-buryatia.ru гэһэн Буряад Уласай албан ёһоной сахим хуудаһанда соносхол табиха.

Ниитэ нэгэн сахим хуудаһанда сахим түхэлөөр Конкурс тухай соносхол «Оньһото Бюджет» гэһэн байгуулгын веб-интерфейсэй зохихо экранай түхэлөөр, Захиргаанай хүтэлбэрилэгшын (тэрэнэй түлөөлэлгэтэ нюурай) дүршэлтэйгөөр сахим түхэлөөр гар табилгатайгаар бүридхэн бэшэгдэхэ.».
2.3. Конкурс үнгэргэхэ тухай соносхолдо удаадахи мэдээнүүд заагдаха: 
- Конкурсын дүримүүдые ниитэ нэгэн порталда ба Буряад Уласай https://egov-buryatia.ru гэһэн албан ёһоной порталда табиха үдэр;
- конкурс үнгэргэхэ саг болзор;
- мэдүүлгэнүүдые тушаажа эхилхэ ба тушаан абаха түгэсхэлэй үдэр, гэхэ зуура мэдүүлгэнүүдые тушаан абаха түгэсхэлэй үдэр Конкурс үнгэргэхэ тухай соносхол табиһан үдэрһөө литын 30-дахи үдэрһөө урид дүүрэхэ ёһогүй;
- Захиргаанай нэрэмжэ, байдаг газар, шууданай хаяг, сахим хаяг;

- энэ Гуримай 3.4-дэхи пунктын ёһоор грант үгэһэнэй дүнгүүд;
- Интернедэй һужаада гүрэнэй мэдээсэлэй байгуулгын доменэй нэрэ ба (гү, али) хуудаһануудай дугаар зааһан тоонууд;

- Конкурсдо хабаадагшадта табигдаха эрилтэнүүд ба энэ Гуримай 2.9-дэхи пунктын ёһоор, Конкурсдо хабаадагшадай тушааха баримта саарһануудай нэрэ тоолбори;
- тус Гуримай 1.3, 2.19-дэхи пунктнуудай ёһоор, грант абагшын ангилалнууд ба сэгнэлгын эрилтэнүүд; 
- Конкурсдо хабаадагшадай мэдүүлгэ оруулха гурим ба тус Гуримай 2.6 - 2.9-дэхи пунктнуудай ёһоор, Конкурсдо хабаадагшадай тушааһан мэдүүлгэнүүдэй түхэлдэ ба удхада табигдаха эрилтэнүүд;
- мэдүүлгэнүүдые болюулха гурим, тэдэниие бусааха гурим, наринаар дахин бэшэлгэдэ мэдүүлгэнүүдые бусаажа болохогүй гэһэн эрилтэ, тус Гуримай 2.10-дахи пунктын ёһоор, мэдүүлгэнүүдтэ хубилалтануудые оруулха гурим;

· тус Гуримай 2.15 - 2.20-дохи пунктнуудай ёһоор, Конкурсдо хабаадагшадай мэдүүлгэ шалгаха, сэгнэхэ дүримүүд;

- мэдүүлгэнүүдые абахагүй гурим, мүн энэ Гуримай 2.15, 2.16-дахи пунктнуудай ёһоор, тэдэниие абахагүй ушар шалтагаан тухай мэдээсэл;

- мэдүүлгэнүүдые сэгнэхэ гурим, тэрэ тоодо сэгнэлтын эрилтэнүүд, сэгнэлгын эрилтэнүүдэй харуулалтанууд, Конкурсдо хабаадагшадай мэдүүлгэнүүдые сэгнэһэн дүнгүүдтэ үндэһэлэн, илагшадые тодоруулхын тула  тэдэнэй абаха ёһотой эгээл бага оролгын балл, мэдүүлгэнүүдые сэгнэхэ болзорнууд, мүн тус Гуримай 2.1, 2.19-дэхи пунктнуудтай зохилдуулан, мэдүүлгэнүүдые сэгнэлгэдэ Конкурсын комиссиин хабаадаха тухай мэдээсэл;
- тус Гуримай 1.4-дэхи пунктда заагдаһан шэглэлнүүдээр Конкурсын хэмжээндэ хубаарилагдаха грантын хэмжээн, грантын хэмжээ тоолон тодорхойлхо гурим, Конкурсын дүнгүүдээр грант хубаарилгын дүримүүд, тэрэшэлэн тус Гуримай 1.4, 2.22, 3.3-дахи пунктнуудтай зохилдуулан, Конкурсын илагшадай дээдэ захын тоо;
- Конкурсдо хабаадагшадта Конкурс соносхолгын дүримүүд тухай тайлбаринуудые үгэхэ гурим, иимэ тайлбаринуудые үгэхэ болзорой эхин ба түгэсхэл;
- грант олгохо тухай хэлсээндэ Конкурсдо хабаадагшадай гар табиха болзор (саашадаа - хэлсээн);
- хэлсээ баталалгаһаа хулжаһан тухай Конкурсын илагшадые мэдэрхэ эрилтэнүүд;
- Конкурсын илагшадые тодорхойлһон үдэрһөө удаадахи 14 хоногһоо хожом бэшэ болзорто Конкурсын дүнгүүдые согсолһон шиидхэбэри ниитэ нэгэн сахим хуудаһанда ба Буряад Уласай албан ёһоной сахим хуудаһанда оруулагдаха.
2.4. Конкурсдо хабаадагшадай мэдүүлгэнүүдые абаха һүүлшын үдэрһөө хожом болгонгүй, Конкурс үнгэргэхэ тухай соносхолдо хубилалтанууд оруулагдаха ёһотой, иимэ эрилтэнүүдые сахилгатайгаар: 
- Конкурсдо хабаадагшадай мэдүүлгэнүүдые тушааха болзор тиимэ хубилалтануудые оруулһан үдэрэй удаадахи үдэрһөө мэдүүлгэнүүдые тушаан абаха түгэсхэлэй үдэр хүрэтэр 10-һаа үсөөн бэшэ үдэрэй болзорто һунаагдаха ёһотой;
- мэдүүлгэ абажа эхилһэн үдэрһөө хойшо Конкурс үнгэргэхэ тухай соносхолдо хубилалтануудай оруулагдаһан ушарта тус Гуримай 2.10-дахи пунктда хараалагдаһан дүримүүдэй ёһоор, Конкурсдо хабаадагшадай мэдүүлгэнүүдтэ хубилалтануудые оруулха эрхэ тухай хараалагдаһан дүрим Конкурс үнгэргэхэ соносхолдо оруулагдаха; 

- мэдүүлгэ үгэһэн Конкурсын хабаадагшадта Конкурсын соносхолдо оруулагдаһан хубилалтанууд тухай Конкурс үнгэргэхэ тухай соносхолдо хубилалта оруулһан үдэрэй удаадахи үдэрһөө хожом бэшэ, «Оньһото бюджет» гэһэн байгуулга хэрэглэн, тэдээндэ дуулгаха ёһотой. 
5. Конкурсдо хабаадагшад мэдүүлгыень хаража үзэхэ ба хэлсээ баталха һара, үдэрэй байдалаар удаадахи эрилтэнүүдтэ зохихо ёһотой:
- Буряад Уласай дэбисхэртэ ажал ябуулга бэелүүлхэ, Буряад Уласай дэбисхэртэ татабариин албанда бүридхэлдэ абтаһан байха ёһотой;

- Конкурсдо хабаадагшын ниитэ нэгэн татабариин дансада Оросой Холбоото Уласай бюджедэй эмхидхэлэй бюджедүүдтэ татабаринуудые, түлбэринүүдые ба даадхалай түлбэринүүдые түлэхэ талаар үри шэринь Оросой Холбоото Уласай Татабариин кодексын 47-дохи статьягай 3-дахи пункт соо тодорхойлогдоһон хэмжээнһээ дээшэ байха ёһогүй;
- улас түрын бюджедтэ мүнгэн дэмжэлтэнүүдые ба бусад хуули ёһоной шиидхэбэринүүдээр хараалагдаһан бюджедэй хүрэнгэжүүлгэнүүдые бусаалгаар, мүн Буряад Уласай урда мүнгэнэй уялгануудаар саг  болзортоо түлэгдөөгүй (гуримшуулагдаагүй) үри шэри байха ёһогүй;
- шэнээр эмхидхэн байгуулгын, (ондоо хуули эрхын нюурай Конкурсдо хабаадагша байһан хуули эрхын нюуртай ниилэлгын түхэлөөр шэнээр эмхидхэн байгуулагдахаһаа бэшээр), усадхалгын үедэ, мүн тэдээн тушаа панхарууталгын хэрэг үүдхэгдээгүй, Оросой Холбоото Уласай хуули ёһонуудаар тогоогдоһон гуримаар шэлэн абтаһан хабаадагшын ажал ябуулга болюулагдаагүй байха ёһогүй;
- «Оросой Холбоото Уласта хоорондын (офшорно) аргаар абалитай мүнгэ барихын тула хэрэглэгдэдэг Оросой Холбоото Уласай Мүнгэн һангай яаманай баталһан гүрэнүүдэй ба газар дэбисхэрнүүдэй нэрэ тоолборидо оруулагдаһан гүрэн гү, али газар дэбисхэртэ бүридхэлдэ абтаһан (саашадаа - офшорно хамжаанууд) гадаадын хуули эрхын нюур байха ёһогүй, тэрэшэлэн эхин хүрэнгын (хамталагдаһан) мүнгэ зөөридэнь офшорно компанинуудай сэхэ гү, али хажуу талаһаа (гурбадахи нюурнуудаар) хабаадалгын хубиин хамта дээрээ 25 процентһээ үлүү байһан (хэрбэеэ Оросой Холбоото Уласай хуули ёһонуудаар ондоо зүйлэй хараалагдаагүй байбалнь) Орос гүрэнэй хуули эрхын нюур байха ёһогүй. Офшорно компанинуудай хабаадалгын хуби тоолон гаргалгада ород гүрэнэй хуули эрхын нюурай хүрэнгэдэ Оросой Холбоото Уласай эмхидхэһэн үнэ хаялсаанда акцинуудынь эрьелдэжэ байдаг хуби ниилүүлһэн нээмэл бүлгэмүүдэй (тэрэ тоодо уласхоорондын компаниин нэрэ зэргэтэй) хүрэнгэдэ сэхэ гү, али хажуу талаһаа (гурбадахи нюурнуудаар) хабаадалга, тэрэшэлэн тиимэ офшорных компанинуудай заагдаһан хуби ниилүүлһэн нээмэл бүлгэмүүдэй хүрэнгэдэ хабаадалгаар бэелүүлһэн ород гүрэнэй ондоо хуули эрхын нюурнуудай хүрэнгэдэ гурбадахи нюурнуудаар хабаадалга хараада абтадаггүй;».
- тус Гуримай 1.3-дахи пунктда заагдаһан зорилгонуудта Буряад Уласай гуримшуулгын хуули ёһоной бусад шиидхэбэринүүдэй үндэһөөр улас түрын бюджедһээ мүнгэ абаха ёһогүй;

- экстремис ябуулгада гү, али һүрдөөлгын хэрэгтэ тэдэнэй хабааралга тухай мэдээнүүдтэй эмхинүүдэй ба хубиин нюурнуудай нэрэ тоолборидо байха ёһогүй;
- ООН-ой Уставай VII бүлэгтэ, ООН-ой Аюулгүй байдалай Зүблэлөөр гү, али ООН-ной Аюулгүй байдалай Зүблэлэй шиидхэбэринүүдээр зорюута байгуулагдаһан зургаануудта хараалагдаһан эрхэ түлөөлэлгэнүүдые бэелүүлгын хэмжээндэ бүридхэн бэшэгдэдэг нэрэ тоолборидо һүрдөөн айлгадаг, олониие хюдадаг буу зэбсэг дэлгэрүүлдэг эмхинүүдэй  ба хубиин нюурнуудай тоодо эмхинүүд байха ёһогүй;

- мүрысөөндэ хабаадаха эрхыень болюулһан нюурнуудай тобьёгто ороһон захирал, хамта шиидхэбэри абаха гүйсэдхэлгын зургаанай гэшүүд, ори ганса гүйсэдхэхы зургаанай үүргэ дүүргэдэг нюур, Конкурсдо хабаадагшын ахамад бухгалтер (хэрбэеэ байгаа һаань) тухай мэдээсэл байха ёһогүй.

2.6. Конкурсдо хабаадаха гэбэл, Конкурсын үнгэргэхэ тухай соносхолдо заагдаһан эрилтэнүүдэй ёһоор ба саг болзор соо мэдүүлгэ оруулха хэрэгтэй. Хабаадагшад тус Гуримай 1.4-дэхи пункт соо заагдаһан шэглэл бүхэнөөр нэгэнһээ дээшэ бэшэ мэдүүлгэ үгэхэ эрхэтэй.
Хабаадагшад мэдүүлгэнүүдые «Оньһото Бюджет» гэһэн байгуулгын веб-интерфейсэй экранай түхэлдэ зохихо сахим аргаар, «Электронно Бюджет» гэһэн байгуулгада баримта бэшэгүүдэй оньһото буулгабаринуудые (саарһан дээрэ сканераар оньһон түхэл болгон хубилгагдаһан баримта бэшэгүүд) Конкурс үнгэргэхэ тухай соносхолдо хараалагдаһан болон бусад баримтануудые бүридхэхэ.
2.7. Конкурсдо хабаадагшын хүтэлбэрилэгшын гү, али тэрэниие түлөөлһэн нюурай  шадабаритайгаар оньһото гар табиһан мэдүүлгэ.
Оросой Холбоото Уласай хуулиин ёһоор, Конкурсдо хабаадагша мэдүүлгэ соо оруулагдаһан мэдээсэлнүүдэй, баримта саарһануудай хүсэд дүүрэн, үнэн зүб байлгын, мүн саг соонь тушаахын түлөө харюусалгатай.

2.8. Мэдүүлгэ соо оруулагдаһан баримта бэшэгүүдэй болон баримта саарһануудай оньһото хуулбаринууд олоной нээжэ хараха аргатай  байха ёһотой,  бүхы баримта бэшэгүүдые гү, али тэдэнэй хэһэгыень олоной хараха тусхай программын хангамжатай, танилсахада бэлэн, тэдэниие абаһаар нээжэ хараха арга боломжогүйгөөр нюуса тоогой тэмдэгүүдтэй  гү, али онсо хамгаалагдаһан байха ёһогүй.

Мэдүүлгэ соо оруулагдаһан гэрэл зурагууд болон видео-баримтанууд һайн шанартайгаар буулгаһан, тодо зурагуудтай ёһотой.

Конкурсдо хабаадагшын мэдүүлгэ тушааһан үдэр ба сагынь заагдаһан мэдүүлгэдэ «Оньһото бюджет» гэһэн байгуулгада бүридхэлдэ абтаһан дугаар олгоһон үдэр ба сагһаа тус мэдүүлгэдэ конкурсдо хабаадагшын гар табигдаа гэжэ тоологдохо.

2.9. Мэдүүлгэ соо иимэ мэдээнүүд байха ёһотой: 

2.9.1. Мүрысөөндэ хабаадагша тухай мэдээсэл ба баримта бэшэгүүд:
- эмхиин дүүрэн ба хуряангы нэрэ;
- юрэнхы гүрэнэй бүридхэлэй дугаар;
- татабариин албанда бүридхэлдэ абтаһан шалтагаанай һара, үдэр ба томъеото тэмдэг;

- хуули ёһоной удха шанартай мэдээнүүдые эльгээхэ холбоо бариха утаһанай дугаар, шууданай хаяг ба сахим хаяг;
- фамили, нэрэ обог, ахамад бухгалтерай нэрэ обог, (хэрбэеэ байгаа һаа), эмхидхэн байгуулагшадай, бүгэдөөрөө шиидхэбэри абаха гүйсэдхэлгын зургаанай гэшүүдэй, гансаараа шиидхэбэри абаха гүйсэдхэлгын зургаанай үүргэ дүүргэгшэ нюурай нэрэ обогууд; 
- хуули эрхын нюурай хүтэлбэрилэгшэ тухай мэдээсэл (нэрэ, обог, (хэрбэеэ бии байгаа һаань), татабари түлэгшын  дансын дугаар, тушаал);
- эмхиин эмхидхэн байгуулгын дансануудай ёһоор Конкурсдо хабаадагшын бэелүүлхэ эрхэтэй гол ба нэмэлтэ ажал ябуулгануудай нэрэ тообори;
- субсиди дамжуулха тухай Оросой Холбоото Уласай хуули ёһоор мүнгэн дэмжэлтэ һомолуулха мүнгэнэй тоосооной дансанууд, тэрэшэлэн хэлсээ баталалгада түлөөлэгдэһэн нюур тухай мэдэсээл.
2.9.2. Конкурсдо хабаадагшын Конкурсын соносхолдо табигдаһан эрилтэнүүдтэ  хэр зохилдон таараха байһыень гэршэлһэн мэдээсэл ба баримта саарһанууд, тэрэ тоодо:
 - олондо мэдээсэл тараадаг хэрэгсэлнүүдтэ бүридхэлдэ абтаһан тухай үнэмшэлгын сахим хуулбаринууд гү, али теле- болон радио-дамжуулгануудые ябуулгада зүбшөөлнүүдэй хуулбаринууд гү, али хуулиин ёһоор лицензинүүдэй бүридхэлэй тобьёгһоо хуулбаринууд;
- тус Гуримай хабсаргалтын ёһоор, тус Гуримай 1.4-дэхи пункт соо заагдаһан шэглэлнүүдээр мэдээсэлэй түсэл тодорхойлолго;
- тус Гуримай хабсаргалтын ёһоор, тус Гуримай 1.4-дэхи пункт соо заагдаһан шэглэлнүүдээр мэдээсэлэй түсэл бэелүүлгэдэ хэгдэхэ гарша түсэблэлгын данса;
2.9.3. Баримта саарһануудай эрьесын үедэ Конкурс үнгэргэхэ тухай тушааха мэдээсэл ба баримта саарһанууд:
- Конкурсдо хабаадагша тухай, Конкурсдо хабаадагшын оруулһан мэдүүлгэ тухай, мүн Конкурс үнгэргэлгэтэй ба мүнгэн дэмжэлтэ үгэлгэтэй холбоотой Конкурсдо хабаадагша тухай бусад мэдээнүүдые мэдээсэлэй ба теле-харилсаанай интернет-сүлжээндэ хэблэхэ (табиха) зүбшөөл баталалга.
2.9.4. Тус Гуримай 3.4-дэхи пунктда заагдаһан мүнгэн дэмжэлтэ абаһанай ашаар Конкурсдо хабаадагшын туйлахаар дурадхаһан дүнгүүдэй харуулалтанууд, Конкурсын үнгэргэхэ тухай соносхолдо тогтоогдоһон дээдын хэмжээнһээ ехэ байха ёһогүй Конкурсдо хабаадагшын эриһэн мүнгэн дэмжэлтын хэмжээн.
2.9.5. Конкурс үнгэргэхэ тухай соносхолдо заагдаһан тэрэниие сэгнэлгын эрилтэ бүхэнөөр мэдээсэл, мэдээнүүд, баримта саарһанууд ба энэ Гуримай 2.18-дахи пунктын ёһоор, Конкурс үнгэргэхэ тухай соносхолдо заагдаһан мэдээсэл баримталһан дансанууд.
2.9.6. Бюджедэй ба бэеэ дааһан эмхи зургаанууд тушаа эмхидхэн байгуулагшын эрхэ түлөөлэлгэнүүдые дүүргэдэг гүрэнэй засагай зургаанай (гүрэнэй зургаанай) (Захиргаанһаа гадуур) ба (гү, али) нютагай засагай өөһэдын хүтэлбэриин зургаанай  Конкурсдо хабаадаха зүбшөөл (бюджедэй ба бэеэ дааһан эмхи зургаануудта).
2.10. Мүрысөөндэ хабаадагша мэдүүлгэеэ бусааха тухай мэдээсэл оньһон түхэлөөр зохёожо, удаань шэнэ мэдүүлгэ бүридхэн бэшэжэ оруулһанай удаа мэдүүлгэнүүдые тушаан абалгын дүүрэхэ нэгэ үдэрэй болзор үлээд байхада, мэдүүлгэдэ хубилалтанууд оруулагдаха аргатай.
Мэдүүлгэ абаха һүүлшын үдэр хүрэтэр урид тушаагдаһан мэдүүлгэ бусаагдаха аргатай.

Конкурсдо хабаадагшадай заһабаринуудые оруулхын тула мэдүүлгэнүүдээ бусаажа абаха тухай энэ гурим соо хараалагданагүй.

2.11. Конкурсдо хабаадагша бүхэн Конкурс үнгэргэхэ тухай соносхол ниитэ нэгэн порталда табиһан үдэрһөө эхилээд, хүдэлмэриин 3-дахи үдэрһөө хожом бэшэ болзорто оньһото бюджедэй байгулгада таарама мэдүүлгэ бүидхэн бэшэжэ, Конкурс үнгэргэхэ тухай соносхолой дүримүүдые тодорхойлжо үгэхэ тухай 5-һаа дээшэ бэшэ дахин хандаһан хандалгануудые Захиргаанда эльгээхэ эрхэтэй.
Тус пунктын нэгэдэхи дохол мүртэ заагдаһан хандалгада Захиргаан Конкурс үнгэргэхэ тухай соносхолой дүримүүдэй тайлбариие мэдүүлгэ тушааха һүүлшын үдэрһөө үнгэрүүлэнгүй, «Оньһото бюджет» гэһэн байгуулгада зохихо тайлбари бүрилдүүлэн бэшэжэ эльгээхэ. Конкурс үнгэргэхэ тухай Захиргаанай үгэһэн соносхолой дүримүүдэй тайлбари заагдаһан соносхол соохи мэдээсэлэй гол удхыень хубилгаха ёһогүй.

2.12. Гүрэнэй мэдээсэлэй байгуулгын мэдээнүүдтэ үндэһэлэн, тэрэ тоодо  албан хоорондын сахим харилсаанай арга хэрэглэн, тус Гуримай 2.5-дахи пункт соо заагдаһан эрилтэнүүдтэ Конкурсдо хабаадагшын зохилдолгыень шалгалга «Оньһото бюджет» гэһэн байгуулгада автоматжуулагдаһан аргаар бэелүүлэгдэхэ.
Конкурсдо хабаадагшадай энэ Гуримай 2.5-дахи пунктда заагдаһан эрилтэнүүдтэ харюусалгые автоматжуулагдаһан аргаар шалгалта үнгэргэхэ аргагүй байһан ушарта, гүрэнэй мэдээсэлэй байгуулгын мэдээнүүдтэ үндэһэлжэ, «Оньһото бюджет» гэһэн байгуулгын веб-интерфейсэй зохихо экранай түхэлнүүдээр бүридхэн бэшэжэ, заагдаһан эрилтэнүүдтэ Конкурсдо хабаадагшын зохилдолго тухай сэгнэлтэнүүдые оньһон түхэлөөр тушааха арга  бэелүүлэгдэхэ.
2.13. Конкурс үнгэргэхэ тухай соносхолдо тогтоогдоһон мэдүүлгэнүүдые тушааха һүүлшын үдэрэй удаадахи хүдэлмэриин нэгэ үдэрһөө хожом бэшэ болзорто Захиргаан ба Конкурсын комиссиин гэшүүдтэ мэдүүлгэнүүдые хаража үзэхэ ба сэгнэлтэ үгэхэ арга «Оньһото бюджет» гэһэн байгуулгада нээгдэхэ.
2.14. Конкурс үнгэргэхэ тухай соносхолдо тодорхойлогдоһон мэдүүлгэ үгэхэ һүүлшын үдэрэй удаадахи үдэрһөө үнгэрүүлэнгүйгөөр Захиргаан  ороһон мэдүүлгэнүүдые нээжэ хараһан тухай шиидхэбэридэ гар табиха, Конкурсдо хабаадаха тухай удаадахи мэдээсэлнүүд тэдээн дотор байха ёһотой: 
- мэдүүлгэ бүридхэлдэ абаһан дугаар; 

- Конкурсдо хабаадагшын дүүрэн нэрэ, обог; 

- хуули эрхын нюурай хаяг; 

- Конкурсдо хабаадагшын хэрэглэһэн мүнгэн дэмжэлтын хэмжээн. 
Мэдүүлгэнүүдые нээжэ хараха шиидхэбэри ниитэ нэгэн порталда автомат аргаар бүридхэгдэжэ, «Оньһото бюджет» гэһэн байгуулгада Конкурсын комиссиин түрүүлэгшын ба гэшүүдэй дээдэ мэргэжэлтэйгээр оньһон аргаар гар табилгаар баталагдаха ба гар табигдаһан үдэрһөө хойшо хүдэлмэриин нэгэ үдэрэй туршада  ниитэ нэгэн порталда табигдаха.

2.15. Конкурс үнгэргэхэ тухай соносхолдо заагдаһан эрилтэнүүдтэ мэдүүлгэ харюусабал, тэрэниие һөөргэнь бусааха шалтагаанай үгы байһан ушарта мэдүүлгэ зүбөөр бэшэгдэнхэй гэжэ тоологдохо.
Конкурсын комисси мэдүүлгын бүридэлдэ Конкурсдо хабаадагшын тушааһан баримта саарһануудые ба мэдээсэлнүүдые шалгажа, дүнгүүдые гаргаһан үдэрнүүдтэ Конкурс үнгэргэхэ тухай соносхолдо заагдаһан эрилтэнүүдтэ мэдүүлгэ таарана гэһэн шиидхэбэринүүдые абаха.
2.16. Мэдүүлгэ шалган хараха шатада мэдүүлгэ һөөргэнь бусааха шалтагаанууд гэхэдэ:

а) Конкурсдо хабаадагшын Конкурс үнгэргэхэ тухай соносхолдо заагдаһан эрилтэнүүдтэ тааралдаагүй байлга;
б) Конкурс үнгэргэхэ тухай соносхолдо заагдаһан баримта саарһануудые тушаагаагүй байлга (дүүрэн бэшэ тушаалга);
в) Конкурс үнгэргэхэ тухай соносхолдо табигдаһан эрилтэнүүдтэ тушаагдаһан баримта саарһануудай (гү, али) мэдүүлгын таарахагүй байлга;
г) мэдүүлгын бүридэлдэ тушаагдаһан баримта саарһануудай мэдээнүүдэй зүб бэшэ байлга;
д) мэдүүлгэ оруулха үдэр гү, али сагһаа хожомдуулжа Конкурсдо хабаадагшын мэдүүлгэеэ тушаалга.
2.17. Мэдүүлгэ хаража үзэхэ болзорой дүүрэһэн үдэрһөө хүдэлмэриин нэгэ үдэрһөө хойшолуулангүйгөөр Захиргаан мэдүүлгэ хаража үзэһэн дүнгүүдые согсолхо, тэрэ тоодо оруулагдаһан ба шалгаһан мэдүүлгэнүүдэй тоо тухай мэдээсэл, мүн Конкурсдо хабаадагша бүхэнэй мэдүүлгын зүб гэжэ тоологдоһон гү, али гэдэргэнь бусааха тухай ушар шалтагаанииень зааһан мэдээсэл оруулһан мэдээсэлнүүд дүнгүүд соо оруулагдаха ёһотой.
Мэдүүлгэнүүдые хараха үзэһэн тухай шиидхэбэри ниитэ нэгэн порталда автомат аргаар бүридхэгдэжэ, «Оньһото бюджет» гэһэн байгуулгада Конкурсын комиссиин түрүүлэгшын ба гэшүүдэй дээдэ мэргэжэлтэйгээр оньһон аргаар гар табилгаар баталагдаха ба гар табигдаһан үдэрһөө хойшо хүдэлмэриин нэгэ үдэрэй туршада ниитэ нэгэн порталда табигдаха.
Мэдүүлгэ шалган хараха шиидхэбэриин түрүүшын түлэбтэ гар табиһан үдэрһөө хойшо 10 үдэрһөө үнгэрэнгүйгөөр, хубилалтануудые оруулха шалтагаанииень заалгатайгаар хубилалтануудые оруулха шиидхэбэриин шэнэ түлэб зохёон хараалалга бэелүүлэгдэхэ.».
1.2.6. Удаадахи удхатай 2.18 - 2.25-дахи пунктнуудые нэмэхэ:
«2.18. Хүлеэн абтаха мэдүүлгэнүүдые ангилалгын гурим тус гуримай 3.4-дэхи пункт соо тогтоогдоһон мүнгэн дэмжэлтэ үгэһэнэй ашаар үрэ дүнгүүдые туйлаха эрхим эрхэ байдалда үндэһэлэн үнгэргэгдэхэ, мүн мэдүүлгэнүүдые сэгнэлгын ба мэдүүлгэнүүдые оруулһан ээлжээнэй дүнгүүдээр тоологдоһон оноонуудай тоосоогоор ороһон мэдүүлгэнүүдэй ангилалга хэгдэхэ.».
2.19. Мүрысөөнэй илагшые элирүүлхэ гурим хадаа тус гуримай 1.4-дэхи пунктда заагдаһан шэглэл бүхэнөөр Конкурсын комиссиин Конкурсдо хабаадагшадай мэдүүлгэнүүдые сэгнэжэ, шэлэн абалгын удаадахи эрилтэнүүдые болон тэдэнэй удха шанарыень хараада абаха (конкурсдо абтаха оноонуудай эгээл бага хэмжээн 50 балл):
- түсэлэй удха шанар, бэелүүлэгдэхэ арга боломжо ба ниигэмэй удха шанар (20%);
- түсэлэй саашанхи хүгжэлтын холын хараа зорилгонууд ба хүлеэгдэхэ дүнгүүдэй удаан болзорой хугасаа (20%);
- түсэл бэелүүлгэдэ түсэблэгдэһэн гаршануудые ба хүлеэгдэһэн дүнгүүдые зэргэсүүлгэ, түсэл бэелүүлгэдэ түсэблэгдэһэн гаршануудые үндэһэлэн баримталга, эмхиин өөрын хубита ба түсэл бэелүүлгэдэ оруулагдаха нэмэлтэ нөөсэнүүд (20%);

- хүн зоной хабаадалга – ниигэм олониие эгээл ехээр хабаадуулга (20%);
- ажал ябуулгын зохихо шэглэлээр түсэлнүүдые амжалтатайгаар бэелүүлхэ дүй дүршэлтэй байлга (20%).
Конкурсын  комиссиин гэшүүн бүхэн мэргэжэлэйнгээ хубиин дүй дүршэл ба эрдэм мэдэсэдэ үндэһэлэн, дээрэ заагдаһан эрилтэнүүдые сэгнэлгын удаадахи харуулалтануудһаа уламжалан, түсэл сэгнэхэ:
- хангалтагүй - 0 балл;

- хангалтатай - 25 балл;

- һайн - 50 балл;

- эрхим - 75 балл;

- эгээл эрхим - 100 балл.

Конкурсын n-дэхи хабаадагшын абаһан баллнууд (Rn) иимэ формулоор тооложо гаргаха:
Rn = Σ Qi х Fin , эндэ:
Qi - i-дэхи эрилтын шанарай удха; 

Fin -конкурсын n-дэхи хабаадагшада i-дэхи эрилтээр олгогдоһон баллнуудай хэмжээн. 
Конкурсдо хабаадагшын эгээл олон оноонуудые абаһан мэдүүлгэ тэмсээнэй  түрүүшын һуури (дээдэ һуури) олгогдохо. Конкурсдо хабаадагшадай үлэһэн бэшэ мэдүүлгэнүүд ехэ тоотой оноо абаһан мэдүүлгэнүүдтэ орходоо доошоо ороһон оноотой мэдүүлгэнүүд тоогойнгоо зэргээр һубарюулагдан һууринуудые эзэлхэ, хэрбэеэ абаһан оноогой тоонуудынь тэнсэһэн ушарта, мэдүүлгэ оруулһан ээлжээн шиидхэхы үүргэ дүүргэхэ.
2.20. Конкурсын үнгэргэхэ тухай соносхолдо заагдаһан Конкурсдо илагшадай эгээл ехэ тоо абахын тула, оруулһан мэдүүлгэнүүдые илгалгын дүнгүүдээр Захиргаанай бүридхэһэн сэгнэлтын зэргэдэ оруулагдаһан хабаадагшад Конкурсын соносхолдо заагдаһан мүнгэн дэмжэлтэ хубаарилгын хэмжээндэ Конкурсын илагшадаар тоологдохо.
Конкурсдо хабаадагшадай тушааһан мэдүүлгэнүүдые сэгнэлгын дүнгүүдээр Конкурсдо хабаадагша Конкурсын соносхолдо тогтоогдоһон хэмжээнһээ доогуур сэгнэлтэ абаа һаа, энэ Гуримай нэгэдэхи дохол мүрэй ёһоор, Конкурсдо илагша гэжэ тоологдохогүй.
2.21. Конкурс түгэсхэхэ ба Конкурсын илагшадые тодоруулха зорилготойгоор Конкурсдо хабаадагшадые сэгнэлгын эрилтэ бүхэнөөр абаһан оноонуудай тоо, мэдүүлгэнүүдые гү, али ганса нэгэ мэдүүлгэ сэгнэлгын дүнгүүдээр хабаадагшадай абаһан оноонуудай хамтын тоо тухай, Конкурсдо илагшад тухай болон тэдээндэ үгтэхэ мүнгэн дэмжэлтын хэмжээн тухай гү, али тэдэнэй мэдүүлгэнүүдые ушар шалтагааниинь заалгатайгаар болюулха тухай мэдээнүүдые оруулжа, Конкурсдо илагшадые элирүүлхэ дүнгүүдые Захиргаан согсолхо.
Конкурсын дүнгүүдые согсолһон шиидхэбэри автоматжуулагдаһан аргаар бүридхэгдэхэ, «Оньһото бюджет» гэһэн байгуулгада Конкурсын комиссиин түрүүлэгшын ба гэшүүдэй дээдэ мэргэжэлтэйгээр  оньһон аргаар гар табилгаар баталагдаха ба гар табигдаһан үдэрһөө хойшо хүдэлмэриин нэгэ үдэрэй туршада https://egov-buryatia.ru гэһэн Буряад Уласай  ниитэ нэгэн ба албан ёһоной порталда табигдаха.
Конкурсын дүнгүүдые согсолһон шиидхэбэридэ тэрэнэй түрүүшын түлэбтэ гар табигдаһан үдэрһөө хойшо 10 үдэрһөө үнгэрэнгүйгөөр хубилалтануудые оруулха шалтагаануудыень заалгатайгаар шиидхэбэриин шэнэ түлэбтэ хубилалтанууд оруулагдаха.
Конкурсын дүнгүүдые согсолһон шиидхэбэридэ гара табигдаһан үдэрһөө хүдэлмэриин 5 үдэрэй туршада мүнгэн дэмжэлтэ үзүүлхэ тухай Захиргаанай захиралта абтажа, Буряад Уласай https://egov-buryatia.ru гэһэн албан ёһоной порталда табигдаха.
2.22. Конкурсын хэмжээндэ хубаагдаха мүнгэн дэмжэлтэ энэ Гуримай 2.20-дохи пунктда заагдаһан сэгнэлгын зэргэдэ оруулагдаһан Конкурсдо хабаадагшадай дунда иимээр хубаарилагдаха:
Сэгнэлгын зэргэдэ оруулагдаһан Конкурсдо хабаадагша бүхэндэ тэрэнэй мэдүүлгэ соо заагдаһан хэмжээн Конкурсын сэгнэлгын зэргэдэ оруулагдаһан бүхы хабаадагшадай эриһэн мүнгэн дэмжэлтын хуби тэнсүүлэн хубаарилагдаха, гэбэшье тэдэнэй мэдүүлгэдэ зааһан хэмжээнһээ болон Конкурсын соносхолдо тодорхойлогдоһон мүнгэн дэмжэлтын эгээл ехэ хэмжээнһээ ехэ байха ёһогүй.
2.23. Конкурс үнгэргэгдөөгүй гэжэ удаадахи ушарнуудта тоологдохо:

- мэдүүлгэнүүдые тушааха болзорой дүүрэжэ байхада, нэгэ мэдүүлгын ороһон ушарта;
- мэдүүлгэнүүдые хаража үзэһэн дүнгүүдээр нэгэл мэдүүлгын Конкурс үнгэргэхэ тухай эрилтэнүүдтэ зохилдоһон ушарта;
- мэдүүлгэнүүдые тушааха болзорой дүүрэжэ байхада, нэгэшье мэдүүлгын ороогүй байһан ушарта; 

- мэдүүлгэнүүдые хаража үзэһэн дүнгүүдээр бултыень бусааһан ушарта;
- Конкурсын соносхолдо тодорхойлогдоһон сэгнэлгын тоодо хүрөөгүй, тэрээнһээ дээшэ абажа шадаагүй бүхы мэдүүлгэнүүдэй байһан ушарта.

2.24. Конкурсын үнгэргэхэ тухай соносхолдо табигдаһан эрилтэнүүдтэ ори ганса мэдүүлгэ зохино гэжэ тоологдоһон, Конкурс үнгэргэгдэбэгүй гэжэ мэдэрэгдэһэн ушарта соносхолдо табигдаһан эгээл бага сэгнэлгын тооһоо ехэ гү, али тэнсүү сэгнэлгын тоо энэ хабаадагшада табигдабал, Конкурсдо хабаадагшатай хэлсээн баталагдаха.
2.25. Тус Гуримай 2.20-дохи пунктда тогтоогдоһон шэлэн абалгын дүнгүүдээр тодорхойлогдоһон Конкурсдо илагшад мүнгэн дэмжэлтэ абахын тула хэлсээ баталха ёһотой. Конкурсын дүнгүүд тухай захиралтын толилогдоһон үдэрһөө хүдэлмэриин 20 үдэрэй туршада энэ хэлсээн «Оньһото бюджет» гэһэн байгуулгада (техническэ талаар арга боломжотой һаа, үгы һаа, саарһан дээрэ хэлсээн баталагдаха) баталагдаха. 
Хэлсээн, хэлсээндэ нэмэлтэ хэлсээн, тэрэ тоодо хэлсээ болюулха тухай нэмэлтэ хэлсээн Буряад Уласай Мүнгэн һангай яаманай тогтооһон хэлсээнэй хэбэй түхэлөөр бүридхэгдэхэ.

Хэрбэеэ Конкурсдо илагша энэ пункт соо тогтоогдоһон болзор соо өөрын талаһаа хэлсээ баталаагүй байгаа һаань, тэрэ хэлсээ баталалгаһаа зайсаа гэжэ тоологдохо».
1.2.7. Пункт 3.1 соо:

1.2.7.1. Удаадахи 4-дэхи ба 5-дахи дохол мүрнүүдтэ «хэлсээнүүдэй үндэһөөр» гэһэн үгэнүүдэй удаа «(хэлсээнүүдэй)» гэһэн үгэ нэмэхэ.

1.2.7.2. Арбан хоёрдохи дохол мүр хүсэеэ буураһанда тоолохо.

1.2.8. Пункт 5.3 соо удаадахи удхатай дохол мүрнүүдые нэмэхэ:

«Мүнгэн дэмжэлтэ абагша улас түрын бюджедтэ абаһан мүнгэн дэмжэлтэеэ бусааха:
- мүнгэн дэмжэлтэ үгэһэн эрилтэнүүдые ба гурим эбдэһэн ушарта - үгтэһэн мүнгэн дэмжэлтын хэмжээндэ;
- мүнгэн дэмжэлтэ олгоһон дүнгүүдые туйлаагүй байһан ушарта - туйлагдаагүй дүнгэй зэргээр  мүнгэн дэмжэлтын хэмжээн.».
1.3. Тус Гуримай хабсаргалта тус тогтоолой хабсаргалтын ёһоор шэнээр найруулха.
2. Тус тогтоол албан ёһоор толилогдоһон үдэрһөө хүсэндөө орохо. 

	Буряад Уласай Толгойлогшо -
Буряад Уласай Засагай
газарай Түрүүлэгшэ
	А. Цыденов


________________
Толгойлогшын ба Засагай газарай Захиргаан түлэб бэлдээ
Утаһан: 21-43-63
га4
БУРЯАД УЛАСАЙ


ЗАСАГАЙ ГАЗАР





ПРАВИТЕЛЬСТВО  


РЕСПУБЛИКИ БУРЯТИЯ





�








